Southern Taiwan Science Park

Southern Taiwan Science Park v južnom Taiwane zahŕňa dva vedecké parky Tainan Science Park a Kaohsiung Science Park. Tainan Science Park je situovaný medzi tromi okresmi: Xinshi, Shanhua a Anding v oblasti Tainan v južnom Taiwane s celkovou plochou . Kaohsiung Science Park sa nachádza medzi Taiwanskými okresmi Luzhu, Gangsham a Yongan v oblasti Kaohsiung s celkovou plochou .

História  
V Taiwane bol v roku 1993 vytvorený ekonomický revitalizačný projekt, v ktorom sa navrhlo zriadiť vedecký park v južnom Taiwane. Národná vedecká rada Taiwanu skoncipovala rozvojový plán vedeckého parku, ktorý bol schválený výkonným orgánom Yuan v roku 1995 a tak sa začal high tech rozvoj južného Taiwanu.

Ekonomika Taiwanu sa v období roku 2000 rýchlo rozvíjala a viac ako 80 % priemyselných plôch, ktoré boli k dispozícii v počiatočnej fáze výstavby juhotaiwanského parku boli už prenajaté. Pribúdali žiadosti o prenájom ďalších priemyselných plôch. Ako reakcia na dopyt zo strany veľkých firiem z oblasti priemyslu integrálnych obvodov a TFT-LCD technológii, sa  v roku 2001 začala príprava výstavby ďalšieho priemyselného parku pri okrese Luzhu. Vedecký park Luzhu bol v roku 2004 premenovaný na vedecký park Kaohsiung. Juhotaiwanský vedecký park Southern Taiwan Science Park tak pozostáva z dvoch relatívne samostatných vedeckých parkov – Tainan Science Park a Kaohsiung Science Park.

Firmy vedeckého parku 
Vo vedeckom parku existujú štyri priemyselné klastre v oblastiach biotechnológia, optoelektronika, ekologická a úsporná energia a priemysel integrovaných obvodov.

Okrem týchto oblastí sú tu zastúpené firmy reprezentujúce telekomunikačný priemysel, výpočtovú techniku a periférne zariadenia. Vedecký park tvorí spolu 167 firiem.
Spoločnosti v oblasti integrovaných obvodov napr. Duratec, Inc.; Spirox Corporation; Chipmos Technologies, Inc.; Marketech Co.; Lam Research Co., Ltd.
Spoločnosti v oblasti optoelektroniky napr. Benq Marerials Corp.; Chisso Taiwan Co., Ltd.; Delta Electronics, Inc.; Epistar Corporation; G-tech Co.; HIMAX Display Inc.
Spoločnostiv oblasti biotechnológie napr. Asiangen Co.; Biotanico, Inc.; Symbiotech Corp.; Bionet Corp.; Commed Technologies Co., Ltd.; Gold Nanotech, Inc.

Súčasnosť 
V súčasnosti (2010) je vo vedeckom parku vybudovaná kompletná infraštruktúra, veľké množstvo ciest, pouličné osvetlenie, semafory, systém odpadových vôd a ich čističky, elektrické rozvody, všetky inžinierske siete a chodníky pre chodcov a bicyklistov, trávnaté parky pre oddychové a rekreačné možnosti pre zamestnancov firiem. Ďalej je tu päť basketbalových ihrísk, šesť tenisových kurtov a jedno softbalové ihrisko. Vedecký park má aj komunitné centrum, v ktorom sú školiace učebne, štyri penzióny a priestory pre predstavenia a hudobné koncerty. Komplexné, uzavreté športové a rekreačné centrum poskytuje viacúčelové športové zariadenia pre zamestnancov vedeckého parku. Sú v ňom plavecké bazény, kúpele, basketbalové ihrisko, bedminton a stolný tenis, fitnescentrum, aerobik a lezecká stena. V centre vedeckého parku sa nachádza administratívne a finančné centrum. Je to komplex moderných budov s multifunkčným využitím – s podzemnými garážami, veľkou zasadacou halou, bankami a nemocnicou. Pre deti zamestnancov je tu medzinárodná verejná škola, v ktorej sa vyučuje dvojjazyčne. Ide v podstate o základnú a strednú školu. Vo výučbe sa kladie dôraz na medzinárodnú spoluprácu, výmenu, vedenie a koordináciu.

Vízia do budúcnosti 
Juhotaiwanský vedecký park ako ázijské priemyselné high tech centrum, chce podporovať rozvoj podnikov v parku, ochranu životného prostredia, technológie ohľaduplné k životnému prostrediu a vytvoriť vysokú lokálnu zamestnanosť.

Referencie

Externé odkazy 
 Oficiálna stránka  
 Tainan Science Park  
 Sectional expropriation  

Vedecké parky v Číne
Taiwan